I-yob 23
Luɔ̱c I-yob kɛ jɛ
1
Kä cu I-yob jɛ loc i̱,
2
“Amäni ɛn walɛ ŋuɔtdä thiëëcä
Kuoth ɛlɔ̱ŋ,
cɛ tetdɛ jak kä thiɛk kɛ ɣä
a /cɛ lulä lɛ liŋ.
3
Aɣ, duŋ mi ŋa̱cä gua̱a̱th in dëë
jɛ jek thi̱n,
kɛnɛ mi dëë wä guäth ciɛŋädɛ!
4
Ɣän dëë ruacdä lat nhiamdɛ,
a dëë cuŋkä diaal lat.
5
A dëë min derɛ luɔcä liŋ,
kä dëë min lätdɛ ɣä ŋa̱c.
6
Ɛ derɛ ɣä ku gak kɛ buɔ̱mdɛ
min di̱i̱t?
Eey, bɛ liŋ ni ɣä.
7
Ɛn wi̱ni dëë ram mi tekɛ cuŋ
go̱o̱nydɛ lat nhiamdɛ,
kä bɛ ɣä cu kän amäni cäŋ kɛl
ɛn kuäär luɔ̱kdä.
8
“Kä duŋdɛ ɣöö mi cä wä kui̱c
känyä ca̱ŋ,
thilɛ jɛ thi̱n,
kä mi cä wä kui̱c konyä ca̱ŋ,
/ci ɣän jɛ jek bä.
9
Kä göörä jɛ kui̱c caam,
duŋdɛ ɣöö cä jɛ jek,
kä cua̱ jɛ lɛ go̱r kui̱c cuëëc,
duŋdɛ ɣöö /ka̱n jɛ nɛn.
10
Kä jɛn ŋäcɛ duɔ̱ɔ̱p in cä guɔ̱ɔ̱r,
kä mi wëë ɣä ɣɔ̱n,
bä ce̱tnikɛ da̱a̱p mi lɛy lɛy.
11
Kä cua̱ guɔ̱ɔ̱r ni duɔ̱pkɛ,
cua̱ tit ni dupkɛ ɛ
/ka̱n ciɛc thi̱n.
12
Kä /ka̱n luëëkɛ päl
kä cä guɔ̱ɔ̱r ni rieet kɛ,
a /ci mɔ a min göörä.
13
Kä jɛn /cɛ rɔ gɛr,
ɛŋa bi jɛ kulɛ ri̱tɔ?
Kä jɛn lätdɛ ni min nhɔkɛ.
14
Kä jɛn bɛ la̱t ni min cɛ car
kɛ kui̱dä,
kɛn cär tɔ̱tɔ̱ tekɛ kɛ jɛ.
15
Kɛ kui̱c ɛmɔ ɣän dualä ɛlɔ̱ŋ
nhiamdɛ,
mɔ cä kɛn ti diaal
ti̱ti̱ car ɔ,
la dualä kɛ jɛ.
16
Kuoth cɛ ɣä moc kɛ bɛ̈c lɔaac,
jɛn Kuoth in leny buɔ̱mdɛ
ti diaal
cɛ ɣä jak kä dualä ɛlɔ̱ŋ,
17
kɛ ɣöö ɣän /cä dual kɛ muth,
ɛn muth ɛ col ɛ
ci nhiamdä kumɛ.”
